moskva arenda

VOL.967
March/1 2012

Kwanruen
Magazine
Date :

Visited : 5380087

หมอเขียว

หมอเขียว
ใจเพชร
กล้าจน
หมอที่ดีที่สุดในโลกคือตัวเราเอง

สำหรับคนรักสุขภาพ
ผู้สนใจศาสตร์แพทย์ทางเลือก ชื่อของหมอเขียวเป็นที่รู้จักพอสมควร
โดยเฉพาะช่วง 2-3 ปีมานี้
ทั้งจากหนังสือว่าด้วยการดูแลสุขภาพหลายต่อหลายเล่มของเขา
และจากรายการสารคดียอดนิยม ‘คนค้นฅน’

สวนป่านาบุญ
อ.ดอนตาล จ.มุกดาหาร คือบ้านเกิดและสถานที่พักพิงของหมอเขียว
หลายปีมาแล้วที่นี่ได้เปิดเป็นศูนย์เรียนรู้สุขภาพพึ่งตนเอง
และเปิดค่ายสุขภาพให้คนได้มาเรียนรู้รักษาตัวโดยไม่ต้องเสียเงินสักบาทด้วยการรักษาแบบแพทย์ทางเลือกวิถีพุทธ
ที่เขานำคำสอนของพระพุทธเจ้ามาเป็นหลักและนำจุดดีของแพทย์แผนต่าง
ๆ
มาบูรณาการ
ประหยัด
เรียบง่าย แก้ปัญหาที่ต้นเหตุ และพึ่งตนเอง
คือแนวทางสำคัญตามหลักแพทย์ทางเลือกวิถีพุทธ โดยมียา 9 เม็ด
หรือเทคนิค 9 ข้อ เป็นหลักปฏิบัติ ซึ่งจากประสบการณ์กว่า 10
ปีของหมอเขียว
พบว่าคนส่วนใหญ่ได้รับผลดีกับวิธีการสุขภาพตามแนวทางนี้
อาการเจ็บป่วยทุเลาลง หลายรายหายจากโรคภัยที่เป็นอยู่
สุขภาพแข็งแรงขึ้น ทั้งนี้ทั้งนั้นด้วยหลักการพึ่งตน
ดั่งที่เขาเน้นย้ำกับทุกคนเสมอว่า
หมอที่ดีที่สุดในโลกคือตัวเราเอง

ตอนปี 2538
ที่มาลงมือทำกสิกรรมไร้สารพิษศึกษาแพทย์ทางเลือก
ตอนนั้นเกิดแนวคิดนี้ขึ้นมาด้วยเหตุปัจจัยอะไร
เพราะเราทุ่มเททำงานในการดูแลสุขภาพแรกเริ่มผมรับราชการที่โรงพยาบาลหว้านใหญ่
จังหวัดมุกดาหาร
ทุ่มและทำงานสุดฝีมือที่จะช่วยคนด้วยองค์ความรู้แผนปัจจุบันที่เรียนมา
แต่ก็ช่วยได้ไม่มาก นอกจากนั้นเราก็ช่วยตัวเองแทบไม่ได้
สุขภาพเริ่มย่ำแย่
เรียนความรู้แพทย์แผนปัจจุบันมาแต่ทำไมเราไม่แข็งแรง
ทำไมเริ่มเจ็บป่วย เริ่มเจ็บหัวใจ หัวใจขาดเลือด
เริ่มเป็นโรคกระเพาะ แน่นท้อง ปวดท้อง เริ่มปวดข้อ ทั้งที่อายุ
20 กว่า ๆ เอง เริ่มเป็นสารพัดโรค แล้วเราเห็นคนมาโรงพยาบาล
ส่วนใหญ่เป็นมะเร็งทั้งนั้น
ก็เริ่มกลัวว่าสักวันหนึ่งต้องเป็นเราแน่ ๆ เลย
และที่สำคัญรู้ว่ามันรักษาไม่หาย มะเร็ง เบาหวาน ความดัน
โรคหัวใจ คนจะมาโรงพยาบาลกันตลอด
แล้วถ้าเราเป็นขึ้นมาจะทำใจยังไง
เพราะวิธีที่มีอยู่ก็รักษาไม่หาย ดูเพื่อน ๆ
คนในวงการสาธารณสุขก็เริ่มป่วย ตั้งแต่หมอใหญ่ยันหมอเล็ก
ทำไมพากันป่วยกระเสาะกระแสะทั้ง ๆ
ที่มียาเป็นที่ยอมรับว่าดีที่สุดในโลก...

เพราะเหตุนี้จึงมาศึกษาแพทย์ทางเลือกเพิ่มเติม
คือผมคิดว่าเราต้องไม่จมอยู่กับองค์ความรู้ที่ยังไม่พาเราพ้นทุกข์
เลยไปศึกษาแพทย์แผนไทย แพทย์พื้นบ้าน
แพทย์ทางเลือกเพิ่มเติมขึ้นมา
และคิดว่าถ้ารวมทุกแผนเข้ามาน่าจะแก้ไขปัญหาอย่างน้อย 80%
แต่เอาเข้าจริง ๆ เราแก้ปัญหาได้แค่ 40%
...พอเป็นอย่างนั้นปุ๊บก็เครียดมาก
เลยหาทางออกด้วยการไปปฏิบัติธรรม ไม่ได้คิดว่าจะพบทางแก้ปัญหา
ไม่ได้คิดว่าจะพบการแพทย์ทางเลือกวิถีพุทธ
แต่มีความคิดว่าขอให้เราวางใจได้บ้าง คลายเครียดได้บ้าง
พอปฏิบัติธรรมไปเรื่อย ๆ
อ่านพระไตรปิฎกก็ปรากฏว่าสิ่งที่เราพบนี้พระพุทธเจ้าท่านตรัสเอาไว้ครบหมดเลยในการแก้ไขปัญหาทุกอย่างในชีวิต
รวมทั้งเรื่องสุขภาพด้วย นี่คือสิ่งที่เราพบ เลยเอามาปฏิบัติ
ซึ่งธรรมะของพระพุทธเจ้านั้นสอดคล้องกับปรัชญาเศรษฐกิจพอเพียงของในหลวง
พอมาปฏิบัติเราก็ใช้ธรรมะกับปรัชญาเศรษฐกิจพอเพียงบูรณาการกับจุดดีของการแพทย์ทุกแผนมาผสมผสานกัน
เพราะทุกแผนมีจุดดีของเขาและมีจุดด้อยอยู่
พอมาแยกตรงนี้แล้วจะบูรณาการไปอย่างไรให้มีประสิทธิภาพสูงสุด
นี่คือสิ่งที่เราทำมาเรื่อย ๆ แล้วพบว่าจากที่เราแก้ไขปัญหาได้
40% ก็เพิ่มขึ้นถึง 70-90% ของผู้ที่มาใช้วิธีการนี้
จะมีสุขภาพที่ดีขึ้นภายใน 7 วัน และลดโรคได้ทุกโรค

40 กว่าปีที่ผ่านมา
ชีวิตหมอเขียวมีจุดเปลี่ยนช่วงไหนบ้าง
หนึ่ง-ช่วงเจ็บป่วย
ตัวเองเจ็บป่วยก็ต้องเปลี่ยนมาดูแล สอง-ช่วงเครียด
เลยมาปฏิบัติธรรม สาม-คนตามหาเรา พอเราช่วยเหลือคนไปเรื่อย ๆ
คนได้ประโยชน์ไปเรื่อย ๆ ก็ตามหาเรา
ชีวิตเลยต้องเปลี่ยนจากที่รักษาเป็นคน ๆ กลายเป็นบรรยายรวม
เพราะเราไม่มีปัญญาจะรักษาเขา บรรยายรวม ๆ ไป คนก็มาหามากขึ้น
มีลูกศิษย์ลูกหาที่อยากบำเพ็ญแบบเราก็มาช่วยกันคนละไม้ละมือ
เกิดเป็นหมู่เป็นกลุ่มขึ้นมา พอเราสอนไปเรื่อย ๆ
คนได้ประโยชน์มากขึ้น...

ช่วยอธิบายความหมายของแพทย์ทางเลือกวิถีพุทธให้เราเข้าใจง่ายๆ
หน่อยค่ะว่ามีหลักการอย่างไร
การแพทย์ทางเลือกวิถีพุทธคือการแพทย์ที่เอาจุดดีของการแพทย์ทุกแผนมาบูรณาการด้วยธรรมะและปรัชญาเศรษฐกิจพอเพียง
โดยมุ่งหมายจะปฏิบัติอยู่แค่ 3 อย่าง หนึ่ง-แก้ปัญหาที่ต้นเหตุ
สอง-ด้วยสิ่งที่ประหยัดเรียบง่าย สาม-แต่ละคนทำเอาเองได้
นี่แหละคือการแพทย์วิถีธรรม

การมาเข้าค่ายสุขภาพของที่นี่ไม่เก็บค่ารักษาพยาบาลแม้แต่บาทเดียว
แนวคิดนี้เกิดขึ้นจากแรงบันดาลใจอะไร
เราอยากเป็นที่ที่หนึ่งสำหรับเป็นที่พึ่งของคน
คือคนสามารถมาพึ่งพิงได้ คนที่ทุกข์ ที่เดือดร้อน
มาพึ่งพิงได้อย่างสบายใจ ไม่ต้องมีความกดดันเรื่องค่ารักษาพยาบาล
เพราะเรามีความรู้สึกว่าความเจ็บป่วยเป็นความทุกข์ที่มาก
ไม่มีอะไรทุกข์ยิ่งกว่าความเจ็บป่วย
แล้วส่วนใหญ่ในการรักษาจะเป็นธุรกิจมากกว่า
เป็นธุรกิจที่เอารัดเอาเปรียบกัน ถือโอกาสตอนที่เขาทุกข์ทรมานมาก
ๆ ไม่มีทางสู้ไม่มีทางแก้ ขูดรีดเป็นส่วนใหญ่ เท่าที่พบนะ
แต่ไม่ใช่ทุกที่ เราก็สงสารคน แล้วคนที่เขาทุกข์มาก ๆ
ไม่มีเงินล่ะ เขาน่าจะมีทางออก หรือแม้แต่คนมีเงิน ถูกขูดรีดมาก
ๆ ก็ลำบากเหมือนกัน สรุปแล้วไม่ว่าจะเป็นคนมีเงินหรือไม่มีเงิน
เราไม่อยากให้เขาทุกข์ด้วยการเก็บเงินแพง ๆ
และเชื่อว่าการแบ่งปันจะทำให้เราอยู่รอดและทำให้คนอื่นอยู่รอด

ติดต่อสอบถาม
สมัครเข้าค่ายสุขภาพ
และติดตามข้อมูลเกี่ยวกับการแพทย์ทางเลือกวิถีพุทธของหมอเขียวได้ที่
www.morkeaw.com
และ www.morkeaw.net

Copyright © 2001-2011 Kwanruen
Magazine
All Rights
Reserved.
การนำข้อความและรูปภาพที่ปรากฎในเว็บไซต์นี้
ไปเผยแพร่ต่อสาธารณะโดยไม่ได้รับอนุญาต
มีความผิดตามกฎหมาย